Melenie Mahinamalamalama Eleneke

Melenie Mahinamalamalama Eleneke (Honolulu, 1959ko abenduaren 25a – Daly City, 2013ko irailaren 9a) pertsona transen eskubideen aldeko ekintzaile estatubatuarra izan zen, Transgender, Gender Variant, and Intersex Justice Project erakundeko kidea. Hula dantzaria eta sendalari espirituala ere izan zen.

 Bizitza 
Jerett Kalani Eleneke eta Alene Ku’ukama’aloha Parker Eleneke-Paren bost seme-alabetatik gazteena, Honolulun jaio zen 1959ko abenduaren 25ean. Kailua ikastetxean ikasten ari zela, genero-trantsizioa hasi zuen. 1977an graduatu zen.

Justizia soziala ikasi zuen San Frantziskoko Estatu Unibertsitatean.

2004an hasi zen elkarlanean Transgender, Gender Variant, and Intersex Justice Project erakundearekin. 2007an Lidergo Taldeko kide bihurtu zen, 2008tik 2009ra Garapen eta Administrazioko zuzendaria izan zen, eta 2008az geroztik Stiletto buletineko editorea. Bere lanaren baitan, pertsona transgeneroak bisitatu zituen espetxeetan. Kalifornian eta herrialde osoan gutunak idazteko ekitaldiak antolatu zituen presoentzat. Espetxetik irteten ziren pertsona transentzako sendatze espiritualari buruzko tailerrak egin zituen.

2008ko otsailean, Elenekek eta Miss Major Griffin-Gracyk Arraza Diskriminazioa Ezabatzeko Nazio Batuen Batzordearen aurrean hitz egin zuten Genevan (Suitza) zuriak ez diren emakume transgenero estatubatuarren aukera ekonomikorik ezari buruz.

The Ladies of Keolalaulani Halau eta House of Valenciaga erakundeetako kide aktiboa izan zen. Hula dantzatzen ikasteko talde bat sortu zuen emakume transentzako.

2013ko irailaren 9an hil zen Daly Cityn (Kalifornia).

 Erreferentziak 

 Kanpo estekak 

Kategoria:Honolulutarrak
Kategoria:Hawaiar estatubatuarrak
Kategoria:Emakume transgenero eta transexualak
Kategoria:Ameriketako Estatu Batuetako LGBT pertsonak
Kategoria:Ameriketako Estatu Batuetako LGBT eskubideen aktibistak
Kategoria:Giza eskubideen aldeko emakumeak
Kategoria:Ameriketako Estatu Batuetako dantzariak
Kategoria:Emakume dantzariak
Kategoria:Sendalariak